17. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 2031795/3603/0022 της 31 Μαΐου/13 Ιουν. 1994 (ΦΕΚ Β΄  440) Χορήγηση ειδικού επιδόματος σε υπαλλήλους του Υπουργείου Αιγαίου Στους υπαλλήλους του Υπουργείου Αιγαίου, ανεξάρτητα από τη σχέση εργασίας που υπηρετούν, εφόσον και για όσο χρόνο υπηρετούν στην έδρα του Υπουργείου αυτού (Μυτιλήνη), χορηγείται κατά μήνα ειδικό επίδομα, οριζόμενο σε δεκαοκτώ χιλιάδες (18.000) δραχμές, ως κίνητρο προσέλκυσης και παραμονής τους στις Υπηρεσίες του ανωτέρω Υπουργείου, λόγω των συνθηκών εργασίας τους. Η παρούσα δεν ισχύει για υπαλλήλους οπωσδήποτε αποσπασμένους σε υπηρεσίες εκτός νήσων του Αιγαίου. Με την 2029401/4497/0022/30 Απρ.-13 Μαΐου 1996, ΦΕΚ Β΄ 329 αποφ. Υπ. Εσωτερ. Δημ. Διοίκησης και Αποκέντρωσης, Οικονομ. και Εργασίας και Κοιν. Ασφαλίσεων το άνω επίδομα αυξήθηκε σε 25.000 δρχ. μηνιαίως. 